Source: http://docplayer.fi/3419195-Rakennusta-tai-laitetta-koskevan-erityisen-oikeuden-kirjaamisen-tarkoitus-edellytykset-ja-oikeusvaikutukset.html
Timestamp: 2018-04-26 02:18:15+00:00
Document Index: 19137673

Matched Legal Cases: ['kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

Rakennusta tai laitetta koskevan erityisen oikeuden kirjaamisen tarkoitus, edellytykset ja oikeusvaikutukset - PDF
Download "Rakennusta tai laitetta koskevan erityisen oikeuden kirjaamisen tarkoitus, edellytykset ja oikeusvaikutukset"
1 Rakennusta tai laitetta koskevan erityisen oikeuden kirjaamisen tarkoitus, edellytykset ja oikeusvaikutukset Annu Kupiainen Pro gradu -tutkielma Esineoikeus Kevät 2014 Lapin yliopiston oikeustieteiden tiedekunta
2 Lapin yliopisto, oikeustieteiden tiedekunta Työn nimi: Rakennusta tai laitetta koskevan erityisen oikeuden kirjaamisen tarkoitus, edellytykset ja oikeusvaikutukset Tekijä: Annu Kupiainen Opetuskokonaisuus ja oppiaine: Esineoikeus Työn laji: Tutkielma X Laudaturtyö Lisensiaatintyö Kirjallinen työ Sivumäärä: XII Vuosi: 2014 Tiivistelmä: Maakaaren 14:4.1:n 1 kohdan mukaan elinkeinotoiminnassa käytettävää kiinteistölle omistuksenpidätys- tai takaisinottoehdon tai vuokrasopimuksen perusteella tuotua rakennusta tai laitetta koskeva oikeus saadaan tiettyjen edellytysten täyttyessä kirjata lainhuuto- ja kiinnitysrekisteriin. Säännös perustuu erityisesti tarpeeseen suojata irtaimen esineen myyjää, sillä kauppasopimuksen omistuksenpidätys- tai takaisinottoehtoon perustuva oikeus pääesineeseen liitettyyn tai liitettäväksi tarkoitettuun sivuesineeseen ei vallitsevan kannan mukaisesti ole pääesineen velkojia tai vilpittömässä mielessä olevia seuraajia sitova. Näihin korkeimman oikeuden oikeuskäytännössä vakiintuneisiin riskeihin on mahdollista vaikuttaa julkistamalla sopimuksen mukainen oikeus kirjauksen avulla. Kirjaamismahdollisuutta voidaan pitää riskienhallintakeinona, joka koskee sanamuotonsa mukaisesti funktioltaan samankaltaisia rahoitus- ja vakuusjärjestelyjä. Vaikka kuvatut riskitilanteet koskevat selkeimmin omistuksenpidätys- ja takaisinottoehtoista kauppaa, lainkohdassa on mahdollistettu myös vuokrasopimukseen perustuvan oikeuden kirjaaminen. Tutkielman tarkoituksena on perehtyä niihin kannanottoihin, joita oikeuskirjallisuudessa sekä oikeuskäytännössä on esitetty rahoitusleasingsopimuksen ja omistuksenpidätysehdon rinnastamisen perusteista ja vaikutuksista. Tavoitteena on pidetty rahoitus- ja vakuussopimusten yhdenmukaista kohtelua, jolloin on perusteltua lähteä siitä, että myös ainesosa- ja tarpeistosuhteen syntyedellytyksiä tulkitaan yhtenevästi, vaikka korkeimman oikeuden oikeuskäytännöstä ei ole löydettävissä perusteita samanlaisen riskienhallintakeinon tarpeelle rahoitusleasingsopimusten osalta. Perustelluimmalta johtopäätökseltä vaikuttaa se, että liitossuhteen syntyedellytysten tarkastelussa omistuksen yhteisyyden vaatimusta pidetään yhtenä osana liitossuhteen pysyvyyden vaatimusta. Kirjaukselle asetettuja edellytyksiä koskevassa osuudessa tuodaan esille edellytysten täyttymiseen liittyviä tulkinnallisia kysymyksiä. Yhtenä lainkohdan sanamuodon mukaista tulkintaa konkretisoivana kysymyksenä on sale and lease back -järjestelyn kirjattavuutta koskevat epäselvyydet, joita on käsitelty oikeuskirjallisuudessa. Korkein oikeus on myös myöntänyt valitusluvan, joka koskee tätä kysymystä. Tutkielmassa päädytään kirjaamismahdollisuutta koskevan lainkohdan sanamuodon perusteella lopputulokseen, jossa sale and lease back -järjestely ei täytä kirjaamiselle asetettuja edellytyksiä. Säädettävän lain kannalta olisi kuitenkin perusteltua, että kirjaaminen olisi tulevaisuudessa mahdollista. Kirjauksen oikeusvaikutukset velallisen konkurssissa eivät myöskään ole täysin selkeitä, sillä niistäkin oikeuskirjallisuudessa on esitetty erilaisia kannanottoja. Tutkielmassa käsitellään oikeusvaikutusten rajoja sekä kirjatun ja kirjaamattoman oikeuden sitovuutta konkurssirealisaatiossa. Tutkielmassa on päädytty siihen, että kirjattavan oikeuden merkitys ratkeaa omaisuuden myyntitavan perusteella ja että oikeuden kirjaaminen ei anna myyjälle ja rahoittajalle täyttä suojaa esineen liittämisestä aiheutuvia riskejä vastaan. Avainsanat: kirjaaminen; omistuksenpidätys; leasing; vakuudet; maakaari Muita tietoja: Suostun tutkielman luovuttamiseen Rovaniemen hovioikeuden käyttöön Suostun tutkielman luovuttamiseen kirjastossa käytettäväksi X Suostun tutkielman luovuttamiseen Lapin maakuntakirjastossa käytettäväksi (vain Lappia koskevat) II
3 Sisällys Sisällys... III Lähteet... V Lyhenteet... XI Oikeustapaukset... XII 1 JOHDANTO Esinevakuuksien sivullissitovuudesta Esinevakuudet elinkeinotoiminnan käyttöomaisuuden hankinnoissa Tutkielman tavoitteet Aiheen rajaus sekä tutkimusmenetelmä ja -aineisto OMISTUKSENPIDÄTYS- JA TAKAISINOTTOEHTOON JA RAHOITUSLEASING-SOPIMUKSEEN PERUSTUVAN OIKEUDEN LÄHTÖKOHTAINEN SIVULLISSITOVUUS Omistuksenpidätys- ja takaisinottoehdon vakuustarkoitus Omistuksenpidätys- ja takaisinottoehdon oikeusvaikutukset Konkurssipesän oikeus sitoutua sopimukseen ja tilitys Sivullissitovuudelle asetetut edellytykset Rahoitusleasing rahoitus- ja vakuusjärjestelynä Rahoitusleasingin erityispiirteitä Sopimuskokonaisuuden huomioiminen omistusoikeuden luovutustarkoituksen osalta OMISTUKSENPIDÄTYS- JA TAKAISINOTTOEHTOON JA RAHOITUSLEASING-SOPIMUKSEEN PERUSTUVAN OIKEUDEN SIVULLISSITOVUUDELLE ASETETUISTA RAJOITUKSISTA Oppi ainesosa- ja tarpeistosuhteesta omistuksenpidätys- ja takaisinottoehdon ja rahoitusleasingin tehokkuuteen vaikuttavana riskitekijänä Kollisionratkaisuperiaatteena Liitossuhteen syntymiselle asetetuista edellytyksistä Arviointia liitossuhteen pysyvyyden vaatimuksesta Liittämisluvan vaikutus omistuksenpidätys- ja takaisinottoehdon sivullissitovuuteen MAHDOLLISUUS TURVAUTUA OIKEUDEN KIRJAAMISEEN MAAKAAREN 14:4.1:N 1 KOHDAN MUKAISESTI III
4 4.1 Kirjaamismahdollisuus Kirjaamiselle asetetuista edellytyksistä Yleisesti Elinkeinotoiminnassa käytettävä, kiinteistön käyttötarkoitusta palveleva rakennus, rakennelma, kone tai laite Esine on rakennettu tai tuotu kiinteistölle omistuksenpidätys- tai takaisinottoehdoin taikka vuokraussopimuksen tai muun siihen verrattavan sopimuksen perusteella Kirjauksen edellytysten täyttyminen sale and lease back -rahoitusjärjestelyn osalta Vakuuskäytöstä Sitovuudesta ja tehokkuudesta Kirjaamiselle asetettujen edellytysten kannalta Onko maakaaren 14:5:n mukainen kirjaaminen vaihtoehtona? Maakaaren mukaiset sitovuusperusteet ilman kirjaamismahdollisuuteen turvautumista KIRJAUKSEN OIKEUDELLINEN MERKITYS Kirjauksen oikeusvaikutusten rajoista Aksessiosaanto Saantosuoja Lainhuudolle säädetyt oikeusvaikutukset Kirjausten etusijajärjestys Kirjauksen julkisuusvaikutus Kirjauksen merkitys kiinteistön omistajan konkurssissa Erityissääntelyn puuttuminen Pantatun kiinteistön realisoiminen Panttivelkojan toimesta Muut realisointitavat Panttioikeudesta vapaan kiinteistön realisoiminen Ennen konkurssiin asettamista aloitetun ulosmittauksen jatkaminen PÄÄTELMIÄ IV
5 Lähteet Aarnio, Aulis: Oikeussäännösten systematisointi ja tulkinta. Ajatuksia teoreettisesta ja käytännöllisestä lainopista. Teoksessa Juha Häyhä (toim.): Minun metodini. Werner Söderström lakitieto, Helsinki S Aarnio, Aulis: Oikeudellisen ajattelun perusteista. Suomalaisen lakimiesyhdistyksen julkaisuja, Helsinki Aurejärvi, Erkki Hemmo, Mika: Luotto-oikeuden perusteet. Talentum, Helsinki Grauers, Folke: Fastighetsköp. 20. upplaga. Juristförlaget, Lund Hallituksen esitys Eduskunnalle kauppalaiksi 93/1986 vp. (HE 93/1986 vp) Hallituksen esitys Eduskunnalle maakaareksi ja eräiksi siihen liittyviksi laeiksi 120/1994 vp. (HE 120/1994 vp) Hallituksen esitys Eduskunnalle konkurssilainsäädännön uudistamiseksi 26/2003 vp. (HE 26/2003 vp) Hallituksen esitys Eduskunnalle laiksi ulosottolain muuttamisesta ja eräiksi siihen liittyviksi laeiksi 13/2005 vp. (HE 13/2005 vp) Havansi, Erkki: Esinevakuusoikeudet: panttioikeus, pidätysoikeus, omistuksenpidätys, vakuusluovutus. 2., uudistettu painos. Lakimiesliiton kustannus, Helsinki Havansi, Erkki: Kiinteistöpanttioikeus uuden maakaaren mukaan. Lakimiesliiton kustannus, Helsinki Hoppu, Esko: Kauppa- ja varallisuusoikeuden pääpiirteet. 2., uudistettu painos. Econlaw -kustannusosakeyhtiö, Helsinki Hoppu, Esko Hoppu, Kari: Kauppa- ja varallisuusoikeuden pääpiirteet. 11. painos. WSOYpro, Helsinki Hemmo, Mika: Sopimusoikeus I. 2., uudistettu painos. Talentum, Helsinki Jokela, Marjut Kartio, Leena Ojanen, Ilmari: Maakaari. 5., uudistettu painos. Talentum, Helsinki Juutilainen, Teemu: Esinevakuudet ja oikeuden eurooppalaistuminen. Lakimies 2011, s Kaisto, Janne: "Tiesi tai olisi pitänyt tietää": varallisuusoikeudellinen tutkimus perustellun vilpittömän mielen vaatimuksesta KK 11:4 ja 12:4:n sekä VKL 14 :n mukaan. Suomalainen lakimiesyhdistys, Helsinki Kaisto, Janne: Velkojasuoja välihenkilön konkurssissa: varallisuusoikeudellinen tutkimus irtainta omaisuutta toisen haltuun uskoneen oikeusasemasta haltuunsaajan konkurs- V
6 sissa erityisesti myyntikomissiota ja siihen rinnastuvia järjestelyjä silmällä pitäen. Edita, Helsinki Kaisto, Janne: Konkurssilain 5 luvun 9 :n ongelmia. Lakimies 2005, s Kaisto, Janne: Puhdas esinevastuu ja panttioikeuden yleiset opit. Defensor Legis 2005, s Kaisto, Janne: "Pantti tai muu vakuus": vakuusoikeuden yleisistä opeista erityisesti vakuusluovutuksia ja takaisinsaantilain 14 :n soveltamisalaa silmällä pitäen. Suomalainen lakimiesyhdistys, Helsinki Kaisto, Janne Lohi, Tapani: Johdatus varallisuusoikeuteen. Talentum, Helsinki Kaisto, Janne: Oikeuksien pysyvyydestä konkurssirealisaatiossa. Teoksessa Tero Iire (toim.): Juhlajulkaisu Jarmo Tuomisto / Turun yliopiston oikeustieteellisen tiedekunnan julkaisuja, Turku S Kaisto, Janne Tepora, Jarno: Esineoikeus eurooppalaistuvassa Suomessa. Esineoikeuden oppikirja oikeustoimiopillisin ja prosessioikeudellisin lisäyksin. Lakimiesliiton kustannus, Helsinki Kartio, Leena: Rakennukseen liitetyn esineen sivullisomistajan asemasta. Lakimies 1975, s Kartio, Leena: Uusi maakaari ja rakennusta koskevat oikeussuhteet. Lakimies 1995, s Kartio, Leena: Esineoikeuden perusteet. 2., uudistettu painos. Lakimiesliiton kustannus, Helsinki Kartio, Mia: Heikon oikeuden sivullissuojasta. Oikeustiede-Jurisprudentia 2004:XXXVII. Suomalainen Lakimiesyhdistys, Helsinki S Kartio, Leena Tammi-Salminen, Eva: Esineoikeus. Teoksessa: Saarnilehto, Ari Annola, Vesa Hemmo, Mika Karhu, Juha Kartio, Leena Tammi-Salminen, Eva Tolonen, Juha Tuomisto, Jarmo Viljanen, Mika: Varallisuusoikeus. 2., uudistettu painos. Sanoma Pro, Helsinki S Kieninger, Eva-Maria: German report. Eva Maria Kieninger (ed.): Security Rights in Movable Property in European Private Law. Cambridge University Press, Cambridge Kirjaamismenettelyn käsikirja, Maanmittauslaitos Koulu, Risto Tepora, Jarno: Lainhuuto- ja kiinnitysmenettely. Lakimiesliiton kustannus, Helsinki Könkkölä, Mikko Linna, Tuula: Konkurssioikeus. Talentum, Helsinki Lambsdorff, Hans Georg Graf: Handbuch des Eigentumsvorbehalts im deutschen und ausländischen Recht. Athenäum, Frankfurt a. M VI
7 Linna, Tuula Leppänen, Tatu: Ulosmittaus ja myynti. Talentum, Helsinki McCormack, Gerard: Secured credit and the harmonisation of law: the UNCITRAL experience. Edward Elgar, Cheltenham McGuire, Mary-Rose: National reports on the transfer of movables in Germany. Wolfgang Faber, Brigitta Lurger (ed.): National reports on the transfer of movables in Europe. Vol. 3, Germany, Greece, Lithuania, Hungary. Sellier, Munich S Millqvist, Göran: Sakrättens grunder: en lärobok i sakrättens grundläggande frågeställningar avseende lös egendom. 6., uppdaterade upplaga. Norstedts juridik, Stockholm Muukkonen, Pertti Juhani: Omistuksenpidätys ja ostorahoituskaupat. Lakimies 1975, s Niemi, Matti Ilmari: Maakaaren järjestelmä. Osa 2, Kirjaaminen ja lainhuudatus. 2., uudistettu painos. WSOY lakitieto, Helsinki Niemi, Matti Ilmari: Omistajan hallintaoikeuden suojasta vertailevia näkökohtia. Teoksessa Tero Iire (toim.): Juhlajulkaisu Jarmo Tuomisto / Turun yliopiston oikeustieteellisen tiedekunnan julkaisuja, Turku S Paasto, Päivi: Resolutiivisesta ehdosta kiinteistönkaupassa. Oikeustiede-Jurisprudentia 1985:XVIII. Suomalainen Lakimiesyhdistys, Helsinki S Saarnilehto, Ari: Vuokraoikeus: yleiset periaatteet ja erityissääntely. WSOYpro, Helsinki Saarnilehto, Ari: Sopimustyyppijaottelun merkitys. Teoksessa: Saarnilehto, Ari Annola, Vesa Hemmo, Mika Karhu, Juha Kartio, Leena Tammi-Salminen, Eva Tolonen, Juha Tuomisto, Jarmo Viljanen, Mika: Varallisuusoikeus. 2., uudistettu painos. Sanoma Pro, Helsinki S Sainio, Veli: Omistuksenpidätysehdosta kansainvälisessä kaupassa. Defensor Legis 1996, s Strömgren, Peter: Tillbehör och accession. Iustus, Uppsala Takki, Tapio: Irtaimen esineen vuokrasta ja leasingistä. Suomen lakimiesliiton kustannus, Helsinki Tammi-Salminen, Eva: Näkökohtia kiinteistöleasingistä uuden maakaaren järjestelmässä. Lakimies 2000, s Tammi-Salminen, Eva: Kiinteistön myyjän kauppahintasaatavan turvaamisesta. Lakimies 2000, s Tammi-Salminen, Eva: Sopimus, kompetenssi ja kolmas: varallisuusoikeudellinen tutkimus negative pledge -lausekkeiden sivullissitovuudesta. Suomalainen lakimiesyhdistys, Helsinki VII
8 Tammi-Salminen, Eva: Lainhuuto- ja kiinteistörekisteri kirjausten oikeusvaikutukset ja maakaaren 14:4:n mukaisten oikeuksien sivullissitovuus. Teoksessa Timo Ahonen (toim.): Turun yliopiston oikeustieteellinen tiedekunta 40 vuotta. Turun yliopisto, Turku S (Tammi-Salminen JJ 2001) Tammi-Salminen, Eva: Omistussuhteiden selkeys ja pysyvyys havaintoja ja kokoavia näkökohtia. Teoksessa Eva Tammi-Salminen (toim.): Omistus, sopimus, vaihdanta: juhlakirja Leena Kartiolle. Turun yliopisto, Turku S Tammi-Salminen, Eva: Kohtuus, ennakoitavuus ja kollisionratkaisun perusteet reilussa vaihdannassa. Teoksessa: Heidi Lindfors, Emilia Korkea-aho, Santtu Turunen (toim.): Kovia aikoja: riitoja ja maksukyvyttömyyttä: juhlakirja Risto Koulu 60 vuotta. Edita, Helsinki S Tammi-Salminen, Eva: Sopimus- ja sivullissuhteista rahoitusleasingissä. Defensor Legis 2010, s Tammi-Salminen, Eva: Kohti yhtenäistä eurooppalaista esinevakuusoikeutta millaisin keinoin? Teoksessa Tero Iire (toim.): Varallisuus, vakuudet ja velkojat : juhlajulkaisu Jarmo Tuomisto / Turun yliopisto, oikeustieteellinen tiedekunta, Turku S Tepora, Jarno: Omistuksenpidätyksestä: varallisuusoikeudellinen tutkimus omistusoikeuden käytöstä vakuus- ja hallinnoimistarkoituksessa omistuksenpidätysehdon muodossa erityisesti rakennustoiminnassa. Suomalainen lakimiesyhdistys, Helsinki Tepora, Jarno: Leasing-rahoitus ja vastuun toteuttaminen eräissä sivullissuhteissa. Oikeustiede-Jurisprudentia XXI. Suomalainen lakimiesyhdistys, Helsinki S Tepora, Jarno: Teollisuus- ja liikerakennusten vakuusjärjestelyihin liittyvistä ongelmista. Lakimies 1988, s Tepora, Jarno: Luottokauppa omistuksenpidätysehdoin jälleenmyyntiä varten. Lakimies 1992, s Tepora, Jarno: Erityiset oikeudet maakaaren kirjaamisjärjestelmässä. Teoksessa Jarno Tepora (toim.): Kirjoituksia varallisuusoikeudesta muuttuvassa toimintaympäristössä. Helsingin yliopiston yksityisoikeuden laitos, Helsinki S Tepora, Jarno: Tavanomaisen irtaimen esineen sale and lease back -järjestelystä vakuus-tarkoituksessa. Teoksessa Risto Koulu, Juha Lappalainen, Tapani Lohi (toim.) Velka, vakuus ja prosessi. Juhlajulkaisu Erkki Havansi / Kauppakaari, Helsinki S Tepora, Jarno: Salainen omistus kiinteistöllä. Teoksessa Jarno Tepora, Mikko Tulokas, Pekka Vihervuori (toim.) Juhlajulkaisu Juhani Wirilander / Suomalainen lakimiesyhdistys, Helsinki S VIII
9 Tepora, Jarno: Johdatus esineoikeuden perusteisiin. Helsingin yliopiston oikeustieteellinen tiedekunta, Helsinki Tepora, Jarno: Onko irtaimen esineen rahoitusleasing vakiintunut erityisrahoitusmuoto? Da mihi factum, dabo tibi ius, Korkein oikeus , WSOYpro, Helsinki S Tepora, Jarno Kaisto, Janne Hakkola, Esa: Esinevakuudet. Lakimiesliiton kustannus, Helsinki Tepora, Jarno Kartio, Leena Koulu, Risto Lindfors, Heidi: Kiinteistön kauppa, muu luovutus ja kirjaus. 6., uudistettu painos. Talentum, Helsinki Tepora, Jarno: Prosessiteollisuuden koneen tai laitteiston rahoitusleasingjärjestelystä. Business Law Forum Lakimiesliiton kustannus, Helsinki S Tuomisto, Jarmo: Omistuksenpidätys ja leasing: varallisuusoikeudellinen tutkimus omistuksenpidätysehdosta ja leasingsopimuksesta tavaran toimittajan ja rahoittajan vakuuskeinona. Suomen lakimiesyhdistys, Helsinki Tuomisto, Jarmo: Tyyppipakosta aikaprioriteettiin: näkökohtia esineoikeudellisen sivullissuojan perusteista. Suomalainen lakimiesyhdistys, Helsinki Tuomisto, Jarmo: Kiinteistöpanttioikeuden kohteesta uuden maakaaren mukaan. Teoksessa Anne Kumpula (toim.): Juhlajulkaisu Leena Kartio / Turun yliopisto, Turku S Tuomisto, Jarmo: Kysymys erityisen oikeuden kirjaamiskelpoisuudesta. Oikeustieto: Turun yliopiston oikeustieteellisen tiedekunnan tiedotuslehti 2/2002, s Tuomisto, Jarmo: Irtaimen kauppaan liittyvä omistuksenpidätysehto ja uusi konkurssilaki. Teoksessa Tapani Lohi (toim.): Kaavoitus, rakentaminen, varallisuus juhlajulkaisu Vesa Majamaa. Edita Publishing Oy, Helsinki S Tuomisto, Jarmo: Asiantuntijalausunto lakivaliokunnalle Tuomisto, Jarmo: Yrityskiinnitys. Talentum, Helsinki Tuomisto, Jarmo: Sopimus ja insolvenssi. Lakimiesliiton kustannus, Helsinki Tuomisto, Jarmo: Omistuksenpidätys. Teoksessa: Saarnilehto, Ari Annola, Vesa Hemmo, Mika Karhu, Juha Kartio, Leena Tammi-Salminen, Eva Tolonen, Juha Tuomisto, Jarmo Viljanen, Mika: Varallisuusoikeus. 2., uudistettu painos. Sanoma Pro, Helsinki S (Tuomisto 2012a) Tuomisto, Jarmo: Leasing. Teoksessa: Saarnilehto, Ari Annola, Vesa Hemmo, Mika Karhu, Juha Kartio, Leena Tammi-Salminen, Eva Tolonen, Juha Tuomisto, Jarmo Viljanen, Mika: Varallisuusoikeus. 2., uudistettu painos. Sanoma Pro, Helsinki S (Tuomisto 2012b) Tuomisto, Jarmo: Takaisinsaanti. 3., uudistettu painos. Talentum, Helsinki (Tuomisto 2012c) IX
10 Uitto, Tero: Myyjä, osamaksukauppa ja vakuus. Turun yliopisto, Oikeustieteellinen tiedekunta, Turku Vainio, Silja: Rakennukseen tai laitteeseen kohdistuvan kirjaamiskelpoisen oikeuden sitovuuden arviointia uuden maakaaren säännösten nojalla. Oikeustiede-Jurisprudentia XXXIII. Suomalainen lakimiesyhdistys, Helsinki S Wilhelmsson, Thomas: Vakiosopimus: sopimussidonnaisuudesta ja kohtuuttomista sopimusehdoista 2., uudistettu painos. Lakimiesliiton kustannus, Helsinki Wilhelmsson, Thomas Sevón, Leif Koskelo, Pauliine: Kauppalain pääkohdat. 5., uudistettu painos. Talentum, Helsinki Wuolijoki, Sakari: Leasingsopimus ratkaisun KKO 2008:53 valossa. Lakimies 2008, s Zitting, Simo: Omistajanvaihdoksesta silmällä pitäen erityisesti lainhuudatuksen vaikutuksia. Suomalainen lakimiesyhdistys, Helsinki Zitting, Simo: Omistuksenpidätystä koskevia näkökohtia. Lakimies 1978, s Zitting, Simo: Sivullissuojasta varallisuusoikeudessa. Lakimiesliiton kustannus, Helsinki X
11 Lyhenteet BGB Bürgerliches Gesetzbuch ( ) (Saksa) BLF Business Law Forum CISG The United Nations Convention on Contracts for the International Sale of Goods DCFR Draft Common Frame of Reference DL Defensor Legis HE hallituksen esitys JB jordabalk (1970:994) (Ruotsi) JJ juhlajulkaisu KK kauppakaari ( /3) KKO korkein oikeus KL kauppalaki ( /355) KonkL konkurssilaki ( /120) KöpL köplag (1990:931) (Ruotsi) LkL lagen om handel med lösören (1845:50) (Ruotsi) LM Lakimies aikakausilehti MK maakaari ( /540) MKA Neuvoston asetus N:o 1346/2000 maksukyvyttömyysmenettelyistä A: NJA Nytt Juridisk Arkiv OsamKL laki osamaksukaupasta ( /91) OT Oikeustieto OTJP Oikeustiede-Jurisprudentia RL rikoslaki ( /39) UCC Uniform Commercial Code (Yhdysvallat) UK ulosottokaari ( /705) UNIDROIT The International Institute for the Unification of Private Law, Institut international pour l'unification du droit privé vp valtiopäivät VL valituslupa XI
12 Oikeustapaukset KKO 1932 I 70 KKO 1973 II 87 KKO 1977 I 1 KKO 1977 I 4 KKO 1981 II 47 KKO 1982 II 83 KKO 1983 II 132 KKO 1984 I 3 KKO 1984 II 39 KKO 1986 II 87 KKO 1987:51 KKO 1987:53 KKO 1989:20 KKO 1989:127 KKO 1992:122 KKO 1993:45 KKO 1994:113 KKO 1994:145 KKO 1996:130 KKO 1997:130 KKO 2001:126 KKO 2002:17 KKO 2008:53 VL 2012:100 Etelä-Savon käräjäoikeus/maaoikeus, tuomio 11/10018 Dnro M 10/4085 NJA 1975, s. 222 XII
13 1 JOHDANTO 1.1 Esinevakuuksien sivullissitovuudesta Yritystoiminnassa on tavanomaista, että yrityksen toimintaa varten tarvittaviin investointeihin hankitaan yrityksen ulkopuolista rahoitusta. Erilaisia rahoitusjärjestelyjä on useita, muun muassa käyttöomaisuuden hankintoja varten. Vaihtoehtoina ovat esimerkiksi pääomamarkkinoilta saatava rahoitus, pankkilaina, osamaksukauppa ja rahoitusleasing. Rahoituksen järjestämisestä aiheutuviin riskeihin varaudutaan lähes poikkeuksetta vaatimalla korkoa. Riskitasoa on mahdollista vähentää lisäksi vakuuksien avulla. Vakuus voidaan määritellä velkojalle etukäteen annetuksi varallisuusarvoiseksi etuudeksi, joka on velkojan käytettävissä siinä tapauksessa, että velallinen ei maksa velkaansa. 1 Luottokäytännössä vakuudeksi käy henkilövakuus sekä esinevakuus, jota kutsutaan myös reaalivakuudeksi. Se tarkoittaa esinekohtaista velkavastuuta, jossa tietty yksilöity omaisuus on osoitettu velan vakuudeksi. Esinevakuudet on perinteisesti jaoteltu omistusvakuuksiin ja rasitusvakuuksiin. Tyypillisin omistusoikeuspohjainen esinevakuusjärjestely on omistuksenpidätysehtoinen kauppa. Tämän lisäksi omistusoikeuspohjaisia vakuusjärjestelyjä ovat rahoitusleasing ja vakuusluovutus. 2 Omistusvakuuksille on tyypillistä, että esineen omistajana ainakin nimellisesti on velkoja, kun taas vakuusobjektin hallinta ja käyttöhyöty ovat tyypillisesti velallisella. 3 Sen sijaan rasitusvakuuksissa velkoja ei omista vakuusesinettä, vaan sen omistaja on normaalisti velallinen. Keskeinen rasitusvakuus on panttioikeus. 4 Panttioikeudelle on luonteenomaista, että vakuusvelkojan oikeutena on vakuuskohteen realisoiminen ja suorituksen ottaminen myyntituotosta (arvo-oikeus). 5 Omistuksenpidätys- ja takaisinottoehdolle ja rahoitusleasingille on sen sijaan ominaista, että velkoja saa ottaa va- 1 Hoppu Hoppu 2007, s Omistuksenpidätys- ja takaisinottoehtoa käytettäessä ei yleensä vaadita/tarvita erillisiä ulkopuolisia vakuuksia. Sen sijaan leasingvuokrassa voi olla, että vakuusesineen omistusoikeus ei riitä vakuudeksi, koska esineen arvo voi laskea käytössä nopeasti. Sen vuoksi siinä voi olla tarpeen vaatia myös muuta vakuutta suojaamaan vuokranantajan saatavia, ks. Saarnilehto 2006, s. 43 ja ratkaisu KKO 1989: Tuomisto 1988, s. 13 ja s Havansi 1992, s Kaisto DL 2005, s. 1005, Kaisto 2006, s
14 kuuskohteen takaisin. Omistuksenpidätys- tai takaisinottoehdon nojalla myyjä voi vaatia sopimusrikkomuksen vuoksi ostajaa luovuttamaan takaisin kyseessä olevan kaupan kohteen. 6 Lisäksi esimerkiksi ostajaan kohdistuvassa ulosmittauksessa omistuksenpidätysehdoin myyjällä on oikeus saada suoritus vakuusesineen arvosta. Myös rahoitusleasingissä rahoittajalla on vuokralleottajan sopimusrikkomuksen vuoksi oikeus vaatia esine takaisin. Yleensä omistuksenpidätys- tai takaisinottoehto ja rahoitusleasing vakuuksina turvaavat saatavan hyvin, kunhan vakuuden arvo on arvioitu oikein luotonantotilanteessa. 7 Omistuksenpidätys- ja takaisinottoehtoisessa kaupassa myyjä tuntee laitteensa ominaisuudet, sen jälkimarkkinat ja laitteen arvon. Myyjän ei tarvitse perehtyä ostajan vakuuksien arvoon eikä niitä rasittaviin muihin velvoitteisiin. 8 Lisäksi myyjän kannalta on huomattava, että rahoitusyhtiöt hyväksyvät rahoitettavaksi lähinnä sellaisia osamaksukauppasopimuksia, joilla myytyjen esineiden voidaan olettaa säilyttävän arvonsa luottosuhteen kestäessä. Toisaalta silloin, kun vakuusesine on jo luottoaikana velallisen hallinnassa vakuuden arvoon vaikuttaa riski, että velallinen ei huolehdi esineestä siten, että sen arvo säilyisi. Esinevakuuksien käyttämisellä voidaan lisätä taloudellista tehokkuutta sikäli, että vakuus vähentää velkojan riskiä ja toisaalta luoton hinta on alhaisempi. 9 Jotta olisi mahdollista saavuttaa nämä hyödyt, vakuusoikeuksien olisi sidottava osapuolten ohella myös sivullisia. Vakuusoikeuden kannalta tärkeintä olisi sitovuus velallisosapuolen muita velkojia vastaan. 10 Julkisuusperiaatteella on huomattava merkitys siihen, pidetäänkö esinevakuuksia sivullisia sitovina. Yleisellä tasolla voidaan sanoa, että julkistamistoimelle asetettuina tavoitteina on pidetty saavutetun oikeusaseman ilmentämistä, luottopohjan perustan selventämistä ja kaksoisdisponointien sekä valeoikeustointen estämistä. 11 Näiden epäkohtien toteutumista voidaan pitää julkistamistoimesta poikkeamisen haittapuolina. Korostamalla julkisuusperiaatteen merkitystä on pyritty poistamaan vakuusoikeuden kolmansille aiheuttamia haittoja. 6 Sainio DL 1996, s Hoppu Hoppu 2007, s Sainio DL 1996, s Esinevakuudet ovat monelta kannalta hyödyllisiä luottosopimusten osana ja niistä on hyötyä sekä velalliselle että velkojalle. Omistuksenpidätysehdon osalta ks. esimerkiksi Sainio DL 1996, s Tuomisto 1988, s Tuomisto 1988, s
15 Julkisuusperiaatteen mukaan sivullisiin ulottuvien oikeusvaikutusten tulee olla heidän havaittavissaan. Niinpä on katsottu, että esinevakuuksilla on oikeusvaikutukset vasta, kun julkistamistoimi on toteutettu. Tällöin sivullistahoilla, joiden asemaan vakuusoikeus vaikuttaa, on mahdollisuus saada selville oikeuden olemassaolo. Julkistamistoimia ovat traditio, denuntiaatio ja kirjaaminen. Julkistamistoimi tarkoittaa esineoikeudellista lisätoimenpidettä, jolla saavutetaan esimerkiksi panttioikeudellinen oikeussuoja pantinomistajan muita velkojia ja seuraajia vastaan. 12 Sivullissitovuuteen vaikuttavien perusteiden avulla pyritään tehokkaan ja rehellisen vaihdannan edistämiseen. 13 Julkistamistoimen merkitystä vakuusjärjestelyjen tehokkuudelle on painotettu erityisesti ottamalla pääsäännöksi panttausta koskeva traditiovaatimus. Panttioikeus on irtainten esineiden osalta ollut tästä syystä pääsääntöinen esinevakuus. Sivullisia sitovan irtaimen omaisuuden panttausta koskevan säännön mukaan panttaus edellyttää panttausobjektin hallinnan luovutusta, traditiota, pantinsaajan lukuun pantin saajalle tai kolmannelle henkilölle, jonka hallinnassa esine on. Traditio tarkoittaa sopimukseen perustuvaa hallinnan luovuttamista eli siirtoa luovuttajalta luovutuksensaajalle. Panttioikeuden ollessa kyseessä traditiolla on merkitystä erityisesti pantinsaajan oikeusasemaan. 14 Omistuksenpidätys- ja takaisinottoehdon sekä rahoitusleasingin sivullissitovuuteen vaikuttaa se, että näissä esinevakuusoikeus syntyy pelkästään sopimalla. Julkistamistoimen puuttuminen johtaa siihen, että näitä vakuussopimuksia pidetään salaisina sopimuksina, joita sivullisilla ei ole mahdollista huomata. 15 Omistuksenpidätysehtoisten kauppojen hyväksymiseen ehdon salaisesta luonteesta huolimatta on useita syitä. Omistuksenpidätysehtoon perustuvaa oikeutta on pidetty tarkoituksenmukaisena taloudelliselta kannalta. Se edistää vaihdantaa ja luotonantoa ja on siten hyödyllinen sekä myyjälle että ostajalle. Koska ostaja saa kaupan kohteena olevan esineen hallintaansa jo luottoaikana, omistuksenpidätysehto edistää vaihdantaa ja lisää elinkeinonharjoittajien mahdollisuuksia käyttöomaisuuden hank- 12 Tuomisto 1993, s , Kartio 2001, s , Tepora Kaisto Hakkola 2009, s Tammi-Salminen 2001, s Kartio Tammi-Salminen 2012, s Tepora JJ 2001, s
16 kimiseen. Varsinkin taloudelliselta kannalta on ollut perusteltua, että ehto sitoo sivullisia julkisuusperiaatteesta poikkeavalla tavalla. 16 Mikäli omistuksenpidätys- ja takaisinottoehtoisissa kaupoissa tai rahoitusleasingissä tavoitellaan sivullissitovuutta, on otettava huomioon sekä normit, jotka koskevat osapuolten keskinäistä suhdetta että normit, jotka koskevat varsinaisesti sivullissitovuuden edellytyksiä. 17 Nämä normit yhdessä vaikuttavat mahdollisuuksiin käyttää omistuksenpidätys- ja takaisinottoehtoa ja rahoitusleasingiä sivullisia kohtaan tehokkaina vakuuskeinoina. 18 Rahoitusleasingsopimuksissa sekä omistuksenpidätys- ja takaisinottoehtoisissa sopimuksissa eri sivullistahoina voivat olla vuokralleottajan tai ostajan ulosmittaus- tai konkurssivelkojat taikka vuokralleottajan tai ostajan myöhemmät luovutuksensaajat. 19 Omistuksenpidätys- tai takaisinottoehto ja rahoitusleasing ovat erilaisia sopimustyyppejä. Kummallakin sopimustyypillä on samanlainen funktio rahoitus- ja vakuusjärjestelynä sekä voimakas rahoituselementti, jonka vuoksi vakuuden pysyvyys on tärkeää. Sivullissuhteissa sopimustyypillä on erityistä merkitystä, sillä sivullissitovuutta koskevien normien soveltamisalat määräytyvät pitkälti sopimuksessa käytetyn sopimustyypin perusteella. Sen sijaan osapuolten välisellä sopimuksella ei muulla tavalla voida vaikuttaa sopimuksen sivullissitovuuteen. 20 Vaikka sivullissitovuutta koskevat normit eivät ole tahdonvaltaisia eikä osapuolilla ole oikeutta tehdä kolmansia sitovia sopimuksia, nämä seikat eivät estä sitä, että sopimuksilla voi olla vaikutuksia sivullisten asemaan ja siten sivullissitovuutta. 21 Samanaikaisesti sopijapuolten välisessä suhteessa lähtökohtana on sopimusvapaus. 22 Sopimusvapauden yhtenä osana on tyyppivapaus, joten sopimusosapuolet voivat vapaasti sopia 16 Toisaalta omistuksenpidätysehdon hyväksymiseen on vaikuttanut myös sen käytön yleisyys, sillä osamaksukauppoihin liittyy myös kielteisiä vaikutuksia, joista voidaan mainita esimerkiksi velansaannin helppoudesta ja velkaantumisesta aiheutuvat haitat, ks. Tuomisto 1988, s , Millqvist 2011, s Näiden sopimustyyppien osalta sivullissitovuutta on säännelty ulosottokaaressa sekä konkurssilaissa sen vuoksi, että vakuuksilla on merkitystä erityisesti silloin, kun velallinen tulee maksukyvyttömäksi. Osin sivullissuojaa koskevat kysymykset ovat myös oikeuskäytännön varassa. 18 Tuomisto 2012a, s Zitting 1989, s. 48. Maksunsaannin turvaamisen, ns. hintasuojan, kannalta on merkitystä sillä, millainen sivullissitovuus vakuusoikeuksilla on velallisen ulosmittausmenettelyssä, konkurssissa, yrityssaneerauksessa ja yksityishenkilön velkajärjestelyssä, ks. Tuomisto 2012a, s Tuomisto 1993, s. 104, Kartio 2001, s Tammi-Salminen 2001, s Sopimusvapaus on yhteiskunnallinen ja ideologinen ilmiö, joka on peräisin 1800-luvun alun klassisesta liberalismista. 4
17 oikeuksistaan ja velvollisuuksistaan, eivätkä he ole sidottuja laissa säänneltyihin sopimustyyppeihin. Niinpä sopimustyyppejä voi syntyä paitsi lainsäätäjän toimin myös sopimuskäytännössä esimerkiksi liiketoiminnassa. Uusia oikeustyyppejä ja haasteita vakiintuneelle ryhmittelylle ovat olleet synnyttämässä varsinkin nykyaikaisen luottoelämän tarpeet. Esimerkiksi käy hyvin rahoitusleasing, jossa on muodollisesti kyse vuokrasopimuksesta mutta joka on kuitenkin asiallisesti melko lähellä irtaimen kauppaa omistuksenpidätysehdoin. 23 Euroopassa irtaimen vakuusoikeuksista omistuksenpidätysehtoon on kiinnitetty runsaasti huomiota, sillä valtioiden kansalliset säännökset omistuksenpidätysehdon sivullissitovuuden kriteereistä ja toteuttamistavoista ovat olleet toisistaan eriäviä. Eurooppalaisia esinevakuusoikeusjärjestelmiä yhdistää se, että omistusoikeudelle rakentuvia vakuusoikeuksia, kuten omistuksenpidätysehtoa, on kohdeltu sivullissitovuuden syntyedellytysten osalta eri tavalla kuin panttioikeutta. Samalla julkisuusperiaatteen painoarvo ja julkistamistoimen merkitys vakuusoikeuksien sivullissitovuuden edellytyksenä on vaihdellut eri valtioissa. Julkistamisesta koituvan hyödyn merkitys onkin osittain kulttuurisidonnainen. 24 Samoin kuin Suomessa, Saksassa omistuksenpidätyksen käyttö velan vakuutena on erittäin yleistä. Saksalainen vakuusjärjestelmä tarjoaa huomionarvoisen vertailukohteen, koska Saksan oikeudessa omistuksenpidätysehdon (Eigentumsvorbehalt) käyttöala on suomalaista ja myös pohjoismaista huomattavasti laajempi. 25 Saksan vakuusjärjestelmän mukaan velallisen hallussa olevaa irtainta omaisuutta on mahdollista käyttää laajalti vakuutena. Tämä tulee omistuksenpidätysehdon ohella ilmi vakuusluovutuksen (Sicherungsübereignung) käytön laajasta hyväksymisestä. Saksan oikeudessa vakuusluovutus hyväksytään luovuttajan velkojia sitovaksi pelkän sopimuksen perusteella ilman oikeuden julkistamista. Tämä koskee myös tapauksia, joissa luovuttaja säilyttää määräämisvallan luovutuksen kohteena olevaan omaisuuteen Kartio Tammi-Salminen 2012, s. 722 ja s. 738, Saarnilehto 2012, s Tammi-Salminen JJ 2012, s. 366, s. 376 ja s Suomi edustaa pohjoismaisia järjestelmiä. Muualla Euroopassa tärkein ero on mannereurooppalaisen ja common law -oikeuskulttuurin välillä. Ensiksi mainittua ja samalla saksalaisen oikeuden ryhmää edustaa Saksan oikeus, ks. Niemi JJ 2012, s Kieninger 2004, s
18 Euroopan unionissa on havaittu jo pitkän aikaa tarvetta eurooppalaisen yksityisoikeuden periaatteiden, käsitteiden ja mallisääntöjen harmonisointiin. Yhteisten puitteiden laatimiseksi on 2000-luvulla käynnistetty hanke, jonka luonnoksena on Draft Common Frame of Reference (DCFR). Tämän uusimman hankkeen siviilioikeudellisiin säännöksiin on sisällytetty mm. omistusoikeuden siirtyminen sekä irtaimen vakuusoikeudet. DCFR on vaikuttanut eurooppalaiseen keskusteluun harmonisoinnin keinoista ja mahdollisuuksista esineoikeuden alueella. DCFR:n mallissa on omaksuttu periaate vakuustarkoituksessa käytettävän oikeuden julkistamisen vaatimuksesta ja tämän vaatimuksen ulottamisesta myös omistuksenpidätysehtoon. DCFR:n mallin hyödyllisyyttä on kritisoitu esimerkiksi Saksassa, jossa salaiset omistusvakuudet on usein sallittu. 27 DCFR perustuu suurelta osin eurooppalaisen oikeuden pohjalle. Esinevakuuksia koskevassa harmonisoinnissa (DCFR IX luku) on kuitenkin poikkeuksellisesti otettu lähtökohdaksi eurooppalaisten normistojen ohella Yhdysvaltojen Uniform Commercial Coden (UCC) vakuusoikeuksia koskeva 9 luku. UCC:n järjestelmää on pidetty kehittyneenä mutta siinä on osin asiasisältöisesti vieraita elementtejä eurooppalaisille esinevakuusjärjestelmille. Tällä hetkellä esinevakuuksia koskeva sääntely vaikuttaa mallilain tavoin eikä se ole edennyt poliittisessa päätöksenteossa, kuten DCFR:n kauppalakia koskeva osuus Esinevakuudet elinkeinotoiminnan käyttöomaisuuden hankinnoissa Mikäli esinevakuutta halutaan käyttää elinkeinotoiminnan käyttöomaisuuden hankintojen rahoittamisessa, voidaan hyvin turvautua omistusvakuuksiin. Omistuksenpidätys- tai takaisinottoehtoista kauppaa ja rahoitusleasingiä käytetäänkin usein käyttöomaisuuden hankinnoissa. 29 Omistusvakuuksille, kuten omistuksenpidätys- ja takaisinottoehdolle sekä rahoitusleasingille vakuuksina on ominaista, että vakuussopimuksen kohteena olevan esineen hallinta on velallisella eikä velkojalla, jolloin esineen hallinnasta ei ole mahdollista tehdä 27 Tammi-Salminen JJ 2012, s , s. 366, s. 379 ja s McCormack 2011, s , Tammi-Salminen JJ 2012, s ja s Tepora OTJP 1988, s. 252, Millqvist 2011, s
19 vakuuden olemassaoloa koskevia päätelmiä toisin kuin panttioikeutta käytettäessä. 30 Tällaisia vakuuksia on kutsuttu salaisiksi. Tästä huolimatta omistuksenpidätys- tai takaisinottoehto ja rahoitusleasing ovat itsenäisiä esinevakuustyyppejä. Elinkeinotoiminnan hankintoihin käytettynä omistuksenpidätys- ja takaisinottoehtoiseen kauppaan ja rahoitusleasingiin liittyy erityisiä riskitekijöitä silloin, kun näiden sopimusten nojalla hankittu irtain esine tuodaan elinkeinonharjoittajan omistamalle kiinteistölle. 31 Tällöin on mahdollista, että esine katsotaan kiinteistön ainesosaksi tai tarpeistoksi, jolloin nämä esineet kuuluvat kiinteistökiinnityksen piiriin sekä kiinteistön omistajan konkurssipesään. Esine seuraa kiinteistöä myös kaupassa, jollei toisin sovita. 32 Tämän problematiikan lisäksi oma kysymyksensä on liittämisluvan vaikutus sivullissitovuuteen. Jos omistuksenpidätys- tai takaisinottoehdoin myyjä antaa ostajalle luvan liittämiseen, ehto ei ole sitova, vaikka esinettä ei olisi liitettykään. Kiinteistöön liitetyn tai liitettäväksi tarkoitetun esineen myyjän ja vuokranantajan suojan puuttuminen lisää omistuksenpidätykseen ja rahoitusleasingiin vakuuskeinoina kohdistuvia riskejä. Tältä kannalta suojan puuttuminen haittaa vaihdantaa ja luotonantoa. Suojan puuttuminen on toisaalta perusteltua kiinteistönomistajan seuraajien ja velkojien näkökulmasta, sillä liitettyyn esineeseen kohdistuvan salaisen oikeuden suojaaminen olisi vaihdannan ja luotonannon edistämistä turvaavan julkisuusperiaatteen vastaista. 33 Kaikkien tahojen edut tulisi ottaa huomioon kollisiota ratkaistaessa. Ainesosa- ja tarpeistosuhdetta koskevan opin soveltamisesta aiheutuva vakuuden pysyvyyden heikentyminen on ollut perustana maakaaren 14:4.1:n 1 kohdan säännökselle, jonka nojalla omistuksenpidätys- tai takaisinottoehtoisen kaupan myyjän oikeus tai rahoitusleasingissä rahoittajan oikeus on mahdollista kirjata. Tutkielmassa tarkastellaan tämän kirjauksen tarkoitusta, edellytyksiä ja oikeusvaikutuksia. Kirjaamismahdollisuuden käyttämi- 30 Käteispanttauksen käyttäminen ei ole mahdollista näissä tilanteissa, koska elinkeinonharjoittaja tarvitsee esinettä tuotantovälineenä jo luottosuhteen aikana. 31 Riski koskee yhtälailla tilanteita, joissa elinkeinonharjoittajan oikeus kiinteistöön perustuu vuokrasopimukseen. 32 HE 120/1994 vp, s. 96, Havansi 1996, s. 22. Oikeuskirjallisuudessa on pidetty selvänä, että liitossuhteessa kiinteistö on aina kiistatta pääesine. Kiinteistön pitäminen pääesineenä rajoittaa käytännössä liittämisen ajateltavissa olevia oikeusvaikutuksia. Sellainen onkin ainoastaan kiinteistöön liitettyyn sivuesineeseen kohdistuvan oikeudenhaltijan suojan heikkeneminen, ks. Tuomisto 1988, s Tammi-Salminen JJ 2001, s
20 nen on vapaaehtoista, mutta sen avulla voidaan täydentää osapuolten välistä sopimusta. Kirjauksella on tarkoitus vahvistaa vakuusoikeuden pysyvyyttä. Kirjauksesta on hyötyä myyjälle ja rahoittajalle esimerkiksi velallisen joutuessa konkurssiin, sillä ilman kirjausta myyjällä tai rahoittajalla ei ole velallisen muita velkojia taikka konkurssipesää sitovaa oikeutta sellaiseen liitettyyn kohteeseen, josta on tullut toisen esineen ainesosa tai tarpeistoa. 34 Vaatimus kiinteistöihin kohdistuvien oikeuksien julkisuudesta on viety pitkälle kirjaamisjärjestelmän avulla. Maakaaressa on pyritty uudistuneen kirjaamisjärjestelmän avulla tukemaan kiinteistöihin kohdistuvan vaihdannan varmuutta sekä oikeuksien käyttöä vakuutena. 35 Kiinteistöjen vaihdannan ja luotonannon vuoksi on pidetty tärkeänä, että tiedot kiinteistöihin kohdistuvista oikeuksista ovat kaikkien niitä tarvitsevien saatavilla. Maakaaressa on kattavasti säännelty rekisteriin kirjattavista oikeuksista. Suurin osa kirjauksista kohdistuu kiinteistöihin, jotka ovat kiinteitä esineitä. Tässä tutkielmassa käsiteltävä kirjaus koskee kuitenkin irtaimia esineitä, vaikka kirjauksesta on säännelty maakaaressa, joka on kiinteistöoikeudellinen yleislaki. Maakaaressa säännelty kirjaamisjärjestelmä on kiinteistöjen vaihdannan ja vakuuskäytön perusta. Sillä hallinnoidaan kiinteistöjen omistusta ja muita kiinteistöihin kohdistuvia varallisuusoikeuksia, joten sen luotettavuudella ja tehokkuudella on erityisen huomattava kansantaloudellinenkin merkitys Tutkielman tavoitteet Tutkielman pääasiallisina kysymyksinä ovat maakaaren 14:4.1:n 1 kohdassa asetetut edellytykset kirjauksen tekemiselle sekä tehdyn kirjauksen vaikutus vakuus- ja rahoitusjärjestelyjen sivullissitovuuteen. Näitä kysymyksiä pohjustetaan käsittelemällä esikysymyksenä omistuksenpidätys- tai takaisinottoehdoin myyjän ja rahoitusleasingvuokranantajan oikeuden sivullissitovuutta sekä sivullissitovuuteen vaikuttavia riskitekijöitä. Nämä seikat ovat 34 HE 120/1994 vp, s. 96, Jokela Kartio Ojanen 2010, s. 359, Kaisto Tepora 2012, s Tammi-Salminen 2001, s Jokela Kartio Ojanen 2010, s
21 olleet kirjaamismahdollisuuden säätämisen taustalla ja selittävät sitä, millainen oikeussuojan tarve omistuksenpidätys- tai takaisinottoehdoin myyjällä ja rahoitusleasingjärjestelyn rahoittajalla on. 37 Tutkielman aiheen valitsemiseen on myös syynä havainto, että riskitekijöiden vuoksi esinevakuusvelkojien oikeus kiinteistöllä oleviin esineisiin on epävarma. Tärkeää on, että mahdolliset oikeusvaikutukset ovat ennakoitavissa ja siten selkeitä. Esikysymystä tarkasteltaessa omistuksenpidätys- tai takaisinottoehtoon perustuvan myyjän oikeuden pysyvyyteen vaikuttavina ongelmina tuodaan esille, että ehdot eivät sido ostajan velkojia tai vipittömässä mielessä olevia luovutuksensaajia, mikäli esine on liitetty tai tarkoitettu liitettäväksi ostajan kiinteistöön. Rahoitusleasingin osalta rahoittajan oikeuteen taas vaikuttaa se, että vakuusjärjestelyjen yhdenmukaista kohtelua on puollettu varsinkin oikeuskirjallisuudessa. Yhdenmukainen kohtelu omistuksen- ja takaisinottoehdon kanssa merkitsisi sitä, että rahoittaja menettää erityisen asemansa (suhteessa kiinteistön omistajan seuraajiin ja velkojiin) jo luottosuhteen aikana sen vuoksi, että kohteen katsotaan tulleen pysyvästi liitetyksi vuokralleottajan kiinteistön osaksi. Ainesosa- ja tarpeistosuhteen syntyedellytyksiä tarkasteltaessa on kiinnitetty erityistä huomiota rahoitusleasingiä koskevaan tulkintaan. Tältä osin on kysymys siitä, sitooko myyjän (tavarantoimittajan) tai rahoitusleasingvuokranantajan (rahoittajan) oikeus pääesineen omistajan velkojia ja myöhempää pääesineen luovutuksensaajaa. Ainesosa- ja tarpeistosuhdetta koskeva oppi toimii siten kollisionratkaisusääntönä. Tulkinnanvaraisimpana ainesosaja tarpeistosuhteen syntyedellytyksenä on tässä yhteydessä vaatimus liitossuhteen pysyvyydestä ja siihen liittyvä omistuksen yhteisyyden vaatimus. Näiden kysymysten osalta omistuksenpidätysehdon asema vakuusjärjestelynä on korkeimman oikeuden oikeuskäytännön myötä jo vakiintunut. Sen sijaan rahoitusleasing ei ole korkeimman oikeuden ratkaisukäytännössä saanut vielä vakiintunutta asemaa omatyyppisenä erityisrahoitusmuotona. 38 Korkeimman oikeuden oikeuskäytännön mukaan ainesosa- ja tarpeistosuhdetta koskevat oikeusvaikutukset ovat todellinen riski omistuksenpidätysehdon sivullissitovuudelle. Rahoitusleasingsopimuksen ominaispiirteiden vuoksi ei ole täysin selvää, kuinka ainesosa- ja tarpeistosuhteen syntyedellytyksiä tulisi arvioida. Kun irtain esine 37 Oikeussuojan tarpeesta kirjaamiskelpoisuuden määrittelyssä Koulu Tepora 1989, s Tepora Kaisto Hakkola 2009, s
22 on tuotu kiinteistölle elinkeinotoiminnan käyttöomaisuudeksi, on sekä kiinteistöpanttivelkojien että esinevakuusvelkojien kannalta epätoivottavaa, että kiinteistön ulottuvuudesta vallitsee epäselvyyttä. Maakaaren 14:4.1:n 1 kohdan mukaan on selvää, koneet ja laitteet, jotka on asennettu vuokraussopimuksen tai siihen rinnastettavan sopimuksen perusteella kiinteistöön tai sillä olevaan rakennukseen, ovat vuokralleantajan toimesta kirjattavissa kiinteistöön sopimuksen kestoajaksi. 39 Liitossuhteen syntymisen edellytysten täyttymisellä on yhtymäkohta siihen, parantaako käsiteltävä kirjaamismahdollisuus rahoitusleasingiin perustuvan vakuuden sivullissitovuutta. Nämä vakuusjärjestelyjen tehokkuuteen liittyvät ongelmat ovat kuitenkin olleet kirjaamismahdollisuuden luomisen taustalla. Näiden esikysymysten käsittelemisen jälkeen tutkielmassa tarkastellaan vakuusjärjestelyjen kirjaamismahdollisuutta. Vakuuden kirjaamisen edellytyksiä ja oikeusvaikutuksia käsitellään sen vuoksi, että vakuusvelkojien oikeudet on mahdollista saada julkisiksi kirjaamisen avulla. Vakuusoikeuksien julkistamiselle on annettu paljon painoarvoa, eikä salaisia vakuusoikeuksia ole pidetty sivullisia sitovina. Ainoastaan sivullisten havaittavissa olevia rahoitus- ja vakuusjärjestelyjä on pidetty tässä mielessä aitoina. Kirjaukselle asetetut edellytykset vaikuttavat yhtäältä siihen, missä tilanteissa kirjauksella on mahdollista saada suojaa ja toisaalta siihen, millaisia rahoitus- ja vakuusjärjestelyjä kirjaus koskee. Koska maakaaren järjestelmässä kiinteistöön kohdistuvien oikeuksien sitovuus on liitetty oikeuden kirjattavuuteen, oikeuden kirjaamiskelpoisuuden määrittämisellä on vaikutusta erityisesti vakuusoikeuksien sivullissitovuuteen. 40 Tutkielmassa on omaksuttu se lähtökohta, että kirjaaminen on sidottu sille asetettujen edellytysten täyttymiseen. Kirjaaminen ei näin ollen olisi mahdollista ainoastaan sillä perusteella, että oikeuden kirjaaminen olisi kirjaamismahdollisuuden tarkoituksen perusteella hyväksyttävissä, taikka kirjaamismahdollisuuden käyttämiselle olisi muutoin tarvetta Tepora Kartio Koulu Lindfors 2010, s Tammi-Salminen JJ 2004, s Havansi 1996, s
23 Kirjauksen edellytyksiä koskevana alakysymyksenä on kirjauksen edellytysten täyttyminen silloin, kun vakuus- ja rahoitusjärjestelyn kohteena oleva esine on valmiiksi kiinteistöllä. Yhtenä mahdollisena tulkinnallisen kysymyksen kohteena on kirjaamismahdollisuus sale and lease back -järjestelyissä. Kysymys on ajankohtainen, sillä korkein oikeus on myöntänyt hiljattain asiaa koskevan valitusluvan. 42 Tässä yhteydessä tuodaan kirjauksen edellytysten sanamuodon mukaisen tulkinnan lisäksi esille oikeuspoliittisia argumentteja, joilla mahdollisesti voisi olla painoarvoa tulkinnallisen tilanteen ratkaisemisessa. On tulkinnallisesti epäselvää, kuinka tällainen kauppa- ja vuokrasopimusta tavallisesta poikkeavasti yhdistävä sopimusjärjestely tulee jäsennettäväksi kirjaukselle asetettujen edellytysten kannalta. Sopimuskokonaisuuden osana nimittäin olisi tavanomainen rahoitusleasingsopimus tai omistuksenpidätysehtoinen kauppa, jotka yksistään ovat oikeutemme mukaan kirjaamiskelpoisia maakaaren 14:4.1:n 1 kohdan nojalla. Kirjauksen edellytysten täyttymisen suhteen ongelmallista on, että järjestely kohdistuu elinkeinonharjoittajalla jo entuudestaan olevaan omaisuuteen tarkoituksena parantaa elinkeinonharjoittajan rahoitusasemaa. Kiinteistön omistajan hallinnassa olevaan yritysomaisuuteen voikin kohdistua useantyyppisiä järjestelyjä, joissa rahoittajalla taikka myyjällä on kirjaamisintressi. Tulkinnallinen tilanne kirjauksen edellytysten täyttymisestä saattaa aktualisoitua myös silloin, jos leasingesine myydään uudelle rahoittajalle perusvuokrakauden jälkeen, toisin sanoen sitten, kun kirjaus on jo päättynyt edellisen rahoittajan osalta. Ongelmana on, että uuden rahoittajan hyväksi ei voida tällöin lainkohdan sanamuodon mukaan tehdä kirjausta, vaikka kirjauksen tarve on samankaltainen kuin alkuperäisellä rahoittajalla. Tämä tilanne eroaa sale and lease back -järjestelystä siinä, että esineen ja kiinteistön omistus ovat olleet koko ajan eri henkilöillä. 43 Tätä kysymystä en kuitenkaan käsittele tutkielmassa erikseen kirjaamiskelpoisuuden kannalta, vaan siihen nähdäkseni soveltuvat sale and lease back - järjestelyn yhteydessä esitetyt seikat, koska kummassakaan järjestelyssä rakennusta tai laitetta ei tuoda kiinteistölle po. sopimuksen perusteella. Tutkielmassa käsitellään lisäksi kirjauksen olennaisia oikeusvaikutuksia siten, että erityistä huomiota kiinnitetään kirjauksen vaikutukseen konkurssilaissa hyväksytyissä (pantatun) 42 Korkein oikeus on myöntänyt asiaa koskevan valitusluvan VL 2012: Tepora BLF 2011, s
24 kiinteistön realisointitilanteissa. Konkurssi tarjoaa tässä hyvän lähtökohdan oikeusvaikutuksien tarkastelulle, sillä konkurssivarallisuuteen kuuluvan kiinteistön realisointikeinot ovat niin monipuolisia, että oikeusvaikutukset tulevat kattavasti esiteltyä kaiken kaikkiaan. Erilaisia elinkeinotoiminnan muotoja, joita tutkielmassa käsiteltävät kysymykset koskettavat voivat olla esimerkiksi meijerit, sahat, öljynjalostuslaitokset, paperitehtaat tai voimalaitokset. Etenkin näille elinkeinotoiminnan muodoille on tyypillistä, että käyttöomaisuudeksi tarvitaan erilaisia rakennuksia ja koneita. Teollisuus- ja liikelaitosten koneet, laitteet ja varusteet ovat usein olleet ainesosa- ja tarpeistokysymyksiä koskevien kiistojen kohteena. Käytännössä erityisesti suurien koneiden tai nostureiden myyjillä ja rahoittajilla on tarve varmistaa pidättämiensä oikeuksien sivullissitovuus ja pysyvyys toimitusehtojen mukaisesti. Sama koskee rakennusten toimittamista joko rakennuspakettina rakennuksen lohkoina tai elementteinä paikalla koottavaksi tai urakkatoimituksena. Myös rakennus tai rakennelma voidaan myydä omistuksenpidätys- tai takaisinottoehdoin tai vuokraehtoisesti (rakennusleasing) Aiheen rajaus sekä tutkimusmenetelmä ja -aineisto Sivullissuhteista laajamittaisimmin käsitellään myyjän ja rahoittajan oikeutta silloin, kun velallisen maksukyvyttömyys johtaa konkurssiin asettamiseen. Konkurssissa kaikki konkurssivelallisen omaisuus muutetaan rahaksi, myös kiinteistö, jotta velkojien jako-osuudet voidaan suorittaa rahamääräisinä. Sitovuuden käsittely konkurssipesää kohtaan on luontevaa sen vuoksi, että konkurssiin asettaminen merkitsee perustavanlaatuista maksukyvyttömyyttä, jolloin on tärkeää tietää, saako esinevakuusvelkoja tavoittelemansa erityisaseman suhteessa velallisen muihin velkojiin. 45 Konkurssi liittyy pohjoismaissa yritystoimintaan ainakin sikäli, että yksityishenkilöiden konkurssit ovat harvinaisia ja tavallisen kuluttajapalkansaajan osalta ne ovat käytännössä lähes tuntemattomia. 44 Niemi 2012, s Kun vakuusjärjestely ei sido konkurssipesää, velkoja ei saa esinettä konkurssissa, vaan velkojan täytyy valvoa saatava normaalilla tavalla ja omaisuus kuuluu velallisen konkurssipesään. Kaisto Lohi 2008, s
Luentoja irtaimen vakuuusoikeuksista. Prof. M.I. Niemi
Luentoja irtaimen vakuuusoikeuksista Prof. M.I. Niemi 1 Luentojen aiheena ovat eräät yleisesti Suomessa käytetyt tavat käyttää irtainta omaisuutta vakuutena. Erityisesti kiinnostuksen kohteena ovat eräät
NÄKÖKULMIA KIINTEÄN OMAISUUDEN SALE AND LEASE BACK -JÄRJESTELYYN
NÄKÖKULMIA KIINTEÄN OMAISUUDEN SALE AND LEASE BACK -JÄRJESTELYYN Inka Heikkinen Lapin yliopisto Pro gradu tutkielma Esineoikeus Syksy 2016 II Lapin yliopisto, oikeustieteiden tiedekunta Työn nimi: Näkökulmia